CELEX: 32019Q0322(01)
Language: el
Date: 2019-03-19 00:00:00
Title: Απόφαση του Εκτελεστικού Γραφείου για τη θέσπιση εσωτερικού κανονισμού σχετικά με την παροχή πληροφοριών στα υποκείμενα των δεδομένων και τον περιορισμό από τον FRA ορισμένων δικαιωμάτων προστασίας των δεδομένων τους στο πλαίσιο διοικητικών ερευνών, προκαταρκτικών πειθαρχικών διαδικασιών, πειθαρχικών διαδικασιών και διαδικασιών αναστολής

22.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 108/4
               
            
         Απόφαση του Εκτελεστικού Γραφείου για τη θέσπιση εσωτερικού κανονισμού σχετικά με την παροχή πληροφοριών στα υποκείμενα των δεδομένων και τον περιορισμό από τον FRA ορισμένων δικαιωμάτων προστασίας των δεδομένων τους στο πλαίσιο διοικητικών ερευνών, προκαταρκτικών πειθαρχικών διαδικασιών, πειθαρχικών διαδικασιών και διαδικασιών αναστολής
         (2019/C 108/04)
         ΤΟ ΕΚΤΕΛΕΣΤΙΚΟ ΓΡΑΦΕΙΟ ΤΟΥ ΟΡΓΑΝΙΣΜΟΥ ΘΕΜΕΛΙΩΔΩΝ ΔΙΚΑΙΩΜΑΤΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη:
         τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (1) (FRA), και ιδίως το άρθρο 13 αυτού,
         τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (2),
         Εκτιμώντας τα ακόλουθα:
         
                     (1)
                  
                  
                     Ο FRA διεξάγει διοικητικές έρευνες, προκαταρκτικές πειθαρχικές διαδικασίες, πειθαρχικές διαδικασίες και διαδικασίες αναστολής δυνάμει του άρθρου 86 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και σύμφωνα με το παράρτημα IX του εν λόγω κανονισμού, καθώς και την απόφαση 2013/01 του Εκτελεστικού Γραφείου (ΕΓ). Οι πειθαρχικές διαδικασίες μπορούν να περιλαμβάνουν έρευνες που διεξάγονται από το πειθαρχικό συμβούλιο του FRA βάσει του άρθρου 17 του παραρτήματος IX του κανονισμού υπηρεσιακής κατάστασης.
                  
               
                     (2)
                  
                  
                     Σύμφωνα με το άρθρο 25 παράγραφος 8 του κανονισμού (ΕΕ) 2018/1725, οι εσωτερικοί κανονισμοί σχετικά με την παροχή πληροφοριών στα υποκείμενα των δεδομένων και τον περιορισμό από τον FRA ορισμένων δικαιωμάτων τους προστασίας των δεδομένων στο πλαίσιο διοικητικών ερευνών, προκαταρκτικών πειθαρχικών διαδικασιών, πειθαρχικών διαδικασιών και διαδικασιών αναστολής πρέπει να εκδίδονται χωρίς καθυστέρηση.
                  
               
                     (3)
                  
                  
                     Η Ευρωπαϊκή Επιτροπή εξέδωσε την απόφαση (ΕΕ) 2019/165 (3).
                  
               
                     (4)
                  
                  
                     Ο FRA πρέπει να συμμορφώνεται με την κείμενη νομοθεσία σχετικά με την προστασία των δεδομένων.
                  
               
                     (5)
                  
                  
                     Ο Ευρωπαίος Επόπτης Προστασίας Δεδομένων γνωμοδότησε στις 28 Φεβρουαρίου 2019,
                  
               ΑΠΟΦΑΣΙΖΕΙ:
         
            Άρθρο 1
            Η απόφαση (ΕΕ) 2019/165 εφαρμόζεται στον Οργανισμό Θεμελιωδών Δικαιωμάτων της Ευρωπαϊκής Ένωσης κατ' αναλογία.
         
         
            Άρθρο 2
            Η απόφαση (ΕΕ) 2019/165 εφαρμόζεται κατ' αναλογία στον Οργανισμό Θεμελιωδών Δικαιωμάτων της Ευρωπαϊκής Ένωσης με τις ακόλουθες τροποποιήσεις:
            
                        1.
                     
                     
                        οι λέξεις «Επιτροπή» και «Ευρωπαϊκή Επιτροπή» αντικαθίστανται από τις λέξεις «Οργανισμός Θεμελιωδών Δικαιωμάτων της Ευρωπαϊκής Ένωσης (FRA)».
                     
                  
                        2.
                     
                     
                        Στην αιτιολογική σκέψη 1, η φράση «Τα εν λόγω καθήκοντα… (“IDOC”)» δεν εφαρμόζεται.
                     
                  
                        3.
                     
                     
                        Η «απόφαση C (2004) 1588 της Επιτροπής για τη θέσπιση γενικών εκτελεστικών διατάξεων σχετικά με τη διεξαγωγή των διοικητικών ερευνών και των πειθαρχικών διαδικασιών» αντικαθίσταται από την «απόφαση 2013/01 του Εκτελεστικού Γραφείου σχετικά με τη διεξαγωγή διοικητικών ερευνών και πειθαρχικών διαδικασιών».
                     
                  
         
            Άρθρο 3
            Έναρξη ισχύος
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βιέννη, 19 Μαρτίου 2019.
            
               
                  Για τον Οργανισμό Θεμελιωδών Δικαιωμάτων της Ευρωπαϊκής Ένωσης
               
               Sirpa RAUTIO
               
                  Πρόεδρος του Εκτελεστικού Γραφείου
               
            
         
         
            (1)  ΕΕ L 53 της 22.2.2007, σ. 1.
         
            (2)  ΕΕ L 295 της 21.11.2018, σ. 39.
         
            (3)  Απόφαση (ΕΕ) 2019/165 της Επιτροπής, της 1ης Φεβρουαρίου 2019, για τη θέσπιση εσωτερικού κανονισμού σχετικά με την παροχή πληροφοριών στα υποκείμενα των δεδομένων και τον περιορισμό από την Επιτροπή ορισμένων δικαιωμάτων τους προστασίας των δεδομένων στο πλαίσιο διοικητικών ερευνών, προκαταρκτικών πειθαρχικών διαδικασιών, πειθαρχικών διαδικασιών και διαδικασιών αναστολής (ΕΕ L 32 της 4.2.2019, σ. 9).